CELEX: 32015D1332
Language: ro
Date: 2015-07-31 00:00:00
Title: Decizia de punere în aplicare (PESC) 2015/1332 a Consiliului din 31 iulie 2015 privind punerea în aplicare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

1.8.2015   
            
            
               RO
            
            
               Jurnalul Oficial al Uniunii Europene
            
            
               L 206/31
            
         DECIZIA DE PUNERE ÎN APLICARE (PESC) 2015/1332 A CONSILIULUI
   din 31 iulie 2015
   privind punerea în aplicare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia 2011/486/PESC a Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1), în special articolul 5 și articolul 6 alineatul (1),
   întrucât:
   
               (1)
            
            
               La 1 august 2011, Consiliul a adoptat Decizia 2011/486/PESC.
            
         
               (2)
            
            
               La 23 septembrie 2014 și 27 martie 2015, Comitetul Consiliului de Securitate al Organizației Națiunilor Unite instituit în temeiul punctului 30 din Rezoluția Consiliului de Securitate al ONU 1988 (2011) a modificat lista persoanelor, grupurilor, întreprinderilor și entităților care fac obiectul măsurilor restrictive.
            
         
               (3)
            
            
               Prin urmare, anexa la Decizia 2011/486/PESC ar trebui să fie modificată în consecință,
            
         ADOPTĂ PREZENTA DECIZIE:
   Articolul 1
   Anexa la Decizia 2011/486/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 31 iulie 2015.
      
         
            Pentru Consiliu
         
         
            Președintele
         
         J. ASSELBORN
      
   
   
      (1)  JO L 199, 2.8.2011, p. 57.
   
      ANEXĂ
      
                  I.
               
               
                  Rubricile de mai jos se adaugă pe lista prevăzută în anexa la Decizia 2011/486/PESC:
                  A.   Persoane fizice asociate talibanilor
                  
                           
                              1.
                           
                           
                              
                                 Abdul Basir Noorzai [alias:
                                 (a) Haji Abdul Basir; (b) Haji 'Abd Al-Basir; (c) Haji Basir Noorzai; (d) Abdul Baseer; (e) Abdul Basir].
                              
                                 Titlu: Haji. Adresa: Chaman, provincia Baluchistan, Pakistan. Data nașterii: (a) 1965; (b) 1960; (c) 1963. Locul nașterii: provincia Baluchistan, Pakistan. Cetățenia: afgană. Numărul pașaportului: pașaport pakistanez, numărul AA3829182. Număr național de identificare: numărul național de identificare pakistanez 5420124679187. Alte informații: proprietar al Haji Basir and Zarjmil Company Hawala, care furnizează servicii financiare talibanilor din regiune. Data desemnării de către ONU:27.3.2015
                              Informații suplimentare din rezumatul motivelor includerii pe listă comunicat de Comitetul de sancțiuni:
                              Abdul Basir Noorzai a fost inclus pe listă la 27 martie 2015, în temeiul punctului 2 din Rezoluția 2160 (2014), pentru „participarea la finanțarea, planificarea, facilitarea, pregătirea sau săvârșirea de acte sau activități de către, împreună cu, sub numele, în numele sau în sprijinul” și „sprijinirea în alt fel a actelor sau activităților” celor desemnați și a altor persoane, grupuri, întreprinderi și entități asociate talibanilor în acțiunile care reprezintă o amenințare la adresa păcii, stabilității și securității în Afganistan.
                              Informații suplimentare:
                              Haji Abdul Basir (Basir) deține și administrează Haji Basir and Zarjmil Company Hawala. Basir a avut autoritatea de a distribui fonduri talibanilor și, în decursul ultimilor ani, a distribuit mii de dolari prin societatea sa Hawala membrilor talibani din regiune. Basir a finanțat activitățile talibanilor prin societatea sa Hawala, a transferat bani liderilor de vârstă talibani și a facilitat deplasările informatorilor talibani.
                              Începând din 2012, Basir a fost considerat principalul agent de schimb valutar al conducerii talibane de rang înalt. De asemenea, în 2010, Basir a solicitat donații pentru talibani de la expatriații pakistanezi și afgani care locuiau în Japonia, Emiratele Arabe Unite și Singapore.
                           
                        B.   Entități și alte grupuri și întreprinderi asociate talibanilor
                  
                           
                              1.
                           
                           
                              
                                 Haji Basir and Zarjmil Company Hawala [alias:
                                 (a) Haji Bashir and Zarjmil Hawala Company; (b) Haji Abdul Basir and Zar Jameel Hawala; (c) Haji Basir Hawala; (d) Haji Baseer Hawala; (e) Haji Abdul Basir Exchange Shop; (f) Haji Basir and Zarjamil Currency Exchange; (g) Haji Zar Jamil, Haji Abdul Baseer Money Changer].
                              
                                 Adresa: (a) Sucursala 1: Sanatan (variantă: Sanatin) Bazaar, Sanatan Bazaar Street, lângă Trench (variantă: Tranch) Road, Chaman, provincia Baluchistan, Pakistan; (b) Sucursala 2: Quetta, Pakistan; (c) Sucursala 3: Lahore, Pakistan; (d) Sucursala 4: Peshawar, Pakistan (e) Sucursala 5: Karachi, Pakistan; (f) Sucursala 6: Islamabad, Pakistan; (g) Sucursala 7: provincia Kandahar, Afganistan; (h) Sucursala 8: provincia Herat, Afganistan; (i) Sucursala 9: provincia Helmand, Afganistan; (j) Sucursala 10: Dubai, Emiratele Arabe Unite; (k) Sucursala 11: Iran. Alte informații: (a) furnizor de servicii monetare, utilizat de liderii talibani de rang înalt pentru a transfera fonduri comandanților talibani din regiune; (b) deținută de Abdul Basir Noorzai. Data desemnării de către ONU:27.3.2015
                              Informații suplimentare din rezumatul motivelor includerii pe listă comunicat de Comitetul de sancțiuni:
                              Haji Basir and Zarjmil Company Hawala a fost inclusă pe listă la 27 martie 2015, în temeiul punctului 2 din Rezoluția 2160 (2014), pentru „participarea la finanțarea, planificarea, facilitarea, pregătirea sau săvârșirea de acte sau activități de către, împreună cu, sub numele, în numele sau în sprijinul” și „sprijinirea în alt fel a actelor sau activităților” celor desemnați și a altor persoane, grupuri, întreprinderi și entități asociate talibanilor în acțiunile care reprezintă o amenințare la adresa păcii, stabilității și securității în Afganistan.
                              Informații suplimentare:
                              Haji Basir and Zarjmil Company Hawala (Basir Zarjmil Hawala) din Chaman, provincia Baluchistan, Pakistan, este deținută de Abdul Basir Noorzai. Aceasta distribuie fonduri membrilor talibani din regiune. Liderii talibani de rang înalt din regiune au preferat să transfere bani comandanților talibani prin intermediul Basir Zarjmil Hawala și al Haji Khairullah Haji Sattar Money Exchange.
                              În 2013, Basir Zarjmil Hawala a distribuit mii de dolari comandanților talibani din regiune, facilitând finanțarea operațiunilor talibane. În 2012, Basir Zarjmil Hawala a gestionat mii de dolari în cadrul unor tranzacții legate de arme, precum și alte cheltuieli operaționale pentru talibani.
                           
                        
            
                  II.
               
               
                  Rubrica de mai jos se elimină din lista prevăzută în anexa la Decizia 2011/486/PESC:
                  A.   Persoane fizice asociate talibanilor
                  
                           
                              121.
                           
                           
                              Sangeen Zadran Sher Mohammad